Ellis Marsalis jr.

Ellis Louis Marsalis jr. (født 14. november 1934 i New Orleans i Louisiana i USA, død 1. april 2020 i New Orleans) var en amerikansk jazzpianist og musikklærer. Han er også kjent far i en musikerfamilie, der sønnene Wynton og Branford har gjort internasjonale karrierer.

Liv og virke

Bakgrunn
Elias Marsalis vokste opp i New Orleans som sønn av Florence (født Robertson) og Ellis Marsalis sr., en forretningsmann og sosialaktivist. De fikk seks sønner, hvorav Branford, Wynton, Delfeayo og Jason også ble jazzmusikere.

Marsalis spilte saksofon i high school, men byttet til piano da han begynte å studere klassisk musikk ved Dillard University, der han tok eksamen i 1955, og senere ved Loyola University New Orleans.

Karriere
På 1950- og 1960-tallene spilte han blant annet med Ed Blackwell, Cannonball Adderley, Nat Adderley og Al Hirt.

På 1970-tallet underviste han ved New Orleans Center for Creative Arts, med studenter som Terence Blanchard, Harry Connick jr., Donald Harrison, Marlon Jordan og Nicholas Payton.

Selv om hadde innspilt et tyvetall plater og medvirket på mange flere, med artister som Eddie Harris og Courtney Pine, fokuserte han mer på undervisningen og var drivende ved læreseter som New Orleans Center for Creative Arts, University of New Orleans og Xavier University of Louisiana.

Noen år etter pensjoneringen i 2001 ble han æresdoktor i 2007 ved Tulane University for sine bidrag til utdannelse innen jazz og annen musikk. I 2018 ble han antatt til Louisiana Music Hall of Fame.

Diskografi (i utvalg)

Som bandleder 

 1990 Ellis Marsalis Trio (Blue Note)
 1996 Loved Ones med Branford Marsalis (Columbia)

Som gjesteartist 
Med Branford Marsalis
 2003 Romare Bearden Revealed

Med Wynton Marsalis
 982 Wynton Marsalis
 1982 Fathers and Sons
 1986 J Mood

Med Irvin Mayfield
 1998 Irvin Mayfield
 2001 How Passion Falls

Med andre 
 1958 Boogie Live ...1958, Ed Blackwell
 1962 In the Bag, Nat Adderley
 1990 Solos (1940), Art Tatum

Referanser

Eksterne lenker 
 
 
 

Personer fra New Orleans
Jazzpianister fra USA
Dødsfall relatert til covid-19 i USA